rejauldu/bengali-wikipedia huggingface dataset:
জেরাল্ডিন ম্যারি ফিট্‌জেরাল্ড (; জন্ম: ২৪ নভেম্বর ১৯১৩ - ১৭ জুলাই ২০০৫) ছিলেন একজন আইরিশ অভিনেত্রী এবং আমেরিকান থিয়েটার হল অব ফেমের সদস্য। ষাট বছরের কর্মজীবনে তিনি বিভিন্ন ধরনের পার্শ্ব ভূমিকায় অভিনয় করেছেন এবং উদারিং হাইটস (১৯৩৯) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।  প্রারম্ভিক জীবন ফিট্‌জেরাল্ড ১৯১৩ সালের ২৪শে নভেম্বর আয়ারল্যান্ডের কাউন্টি উইকলোর গ্রেস্টোন্সে জন্মগ্রহণ করেন। তার পিতা এডওয়ার্ড মার্টিন ফিট্‌জেরাল্ড ছিলেন একজন অ্যাটর্নি এবং মাতা এডিথ ক্যাথরিন রিচার্ডস। তার পিতা রোমান ক্যাথলিক ধর্মাবলম্বী এবং তার মাতা ছিলেন অ্যাংলো-আইরিশ ও প্রোটেস্ট্যান্ট ধর্মাবলম্বী, যিনি পরবর্তীকালে ক্যাথলিক ধর্ম গ্রহণ করেন।  তিনি ডাবলিন স্কুল অব আর্টে চিত্রকলা বিষয়ে পড়াশোনা করেন। তার খালা অভিনেত্রী শেলা রিচার্ডের অনুপ্রেরণায় তিনি ১৯৩২ সালে ডাবলিনস গেট থিয়েটারে অভিনয় জীবন শুরু করেন। ডাবলিনে দুই মৌসুম কাটানোর পর তিনি লন্ডনে চলে যান। সেখানে তিনি ব্রিটিশ চলচ্চিত্রে কাজ করে সফলতা অর্জন করেন। তিনি দ্য মিল অন দ্য ফ্লস (১৯৩৬) চলচ্চিত্রে ম্যাগি টুলিবার চরিত্রে অভিনয় করেন ও একই বছরের শেষের দিকে দ্য টার্ন অব দ্য টাইড এবং ক্যাফে মাসকট (১৯৩৭) চলচ্চিত্রে অভিনয় করেন।  কর্মজীবন ফিট্‌জেরাল্ড চলচ্চিত্রে সফলতা দিয়ে ১৯৩৮ সালে নিউ ইয়র্ক ও ব্রডওয়ে মঞ্চে কাজের সুযোগ পান। তিনি মার্কিন যুক্তরাষ্ট্রে অরসন ওয়েলসের বিপরীতে মার্কারি থিয়েটারের প্রযোজনায় হার্টব্রেক হাউজ মঞ্চনাটকে কাজ করেন। হলিউডের প্রযোজক হ্যাল বি. ওয়ালিস এই নাটকে তার কাজ দেখেন এবং তাকে ওয়ার্নার ব্রসের সাথে চুক্তিবদ্ধ করান। ১৯৩৯ সালে তার প্রধান দুটি সাফল্য হল ডার্ক ভিক্টরি চলচ্চিত্রে বেটি ডেভিসের সাথে ঘনিষ্ঠ বন্ধু চরিত্র এবং উইলিয়াম ওয়াইলারের উদারিং হাইটস চলচ্চিত্রের ইসাবেলা লিন্টন চরিত্র। দ্বিতীয় ছবিটিতে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।  তথ্যসূত্র  বহিঃসংযোগ             বিষয়শ্রেণী:১৯১৩-এ জন্ম বিষয়শ্রেণী:২০০৫-এ মৃত্যু বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:আইরিশ গায়িকা বিষয়শ্রেণী:আয়ারল্যান্ডীয় চলচ্চিত্র অভিনেত্রী বিষয়শ্রেণী:আয়ারল্যান্ডীয় টেলিভিশন অভিনেত্রী বিষয়শ্রেণী:আয়ারল্যান্ডীয় মঞ্চ অভিনেত্রী বিষয়শ্রেণী:মার্কিন গায়িকা বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:মার্কিন যুক্তরাষ্ট্রে আইরিশ অভিবাসী বিষয়শ্রেণী:আলৎসহাইমারের রোগে মৃত্যু বিষয়শ্রেণী:আমেরিকান থিয়েটার হল অব ফেমে অন্তর্ভুক্ত ব্যক্তি বিষয়শ্রেণী:ডেটাইম এমি পুরস্কার বিজয়ী বিষয়শ্রেণী:মার্কিন নাগরিকত্ব প্রাপ্ত ব্যক্তি বিষয়শ্রেণী:আইরিশ বংশোদ্ভূত অভিনেত্রী বিষয়শ্রেণী:২০শ শতাব্দীর মার্কিন সঙ্গীতশিল্পী বিষয়শ্রেণী:২০শ শতাব্দীর মার্কিন গায়িকা বিষয়শ্রেণী:আলঝেইমার রোগ থেকে মৃত্যু বিষয়শ্রেণী:২১শ শতাব্দীর মার্কিন নারী বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
তোয়্যামা প্রশাসনিক অঞ্চল (富山県? তোয়্যামা কেন্‌) হল জাপানের মূল দ্বীপ হোনশুর চুউবু অঞ্চলের অন্তর্গত হোকুরিকু উপাঞ্চলে অবস্থিত একটি প্রশাসনিক অঞ্চল।Nussbaum, Louis-Frédéric. (2005). "Toyama prefecture" in ; "Hokuriku" at . এর রাজধানী তোয়্যামা নগর।Nussbaum, "Toyama" at . রাশিয়ার বাইরে পূর্ব এশিয়ার একমাত্র হিমবাহটি এখানে অবস্থিত; এটিকে ২০১২ খ্রিঃ শনাক্ত করা হয়।First glaciers of Japan recognised   ইতিহাস  ঐতিহাসিকভাবে তোয়্যামা প্রশাসনিক অঞ্চল এচ্চুউ প্রদেশ নামে পরিচিত ছিল।Nussbaum, "Provinces and prefectures" at . ১৮৭১ এ হান্‌ ব্যবস্থার অবসানের পর এচ্চুউ প্রদেশের ইমিযু জেলা নানাও প্রশাসনিক অঞ্চলের সাথে যুক্ত করা হয়, এবং অবশিষ্ট অংশের নতুন নামকরণ হয় নিইকাওয়া প্রশাসনিক অঞ্চল। ১৮৭২ এ ইমিযু জেলা আবার নিইকাওয়ায় সংযুক্ত হয়। ১৮৭৬ থেকে ১৮৮১ খ্রিঃ পর্যন্ত নিইকাওয়া ও ইশিকাওয়া প্রশাসনিক অঞ্চল দুটি সংযুক্ত থাকে। তার পর শেষ বারের মত এদের পৃথকীকরণ হয় এবং নিইকাওয়ার নতুন নামকরণ হয় তোয়্যামা প্রশাসনিক অঞ্চল।  ১৯৫০ খ্রিঃ নাগাদ তোয়্যামায় কুখ্যাত ইতাই-ইতাই ঘটনা ঘটে।   ভূগোল  তোয়্যামা প্রশাসনিক অঞ্চলের পশ্চিমে আছে ইশিকাওয়া প্রশাসনিক অঞ্চল, উত্তর-পশ্চিমে নিইগাতা প্রশাসনিক অঞ্চল, দক্ষিণ-পূর্ব ও দক্ষিণে যথাক্রমে নাগানো ও গিফু প্রশাসনিক অঞ্চল এবং উত্তরে আছে জাপান সাগর।  ২০১২ এর এপ্রিল মাসের হিসেব অনুযায়ী তোয়্যামা প্রশাসনিক অঞ্চলের ৩০ শতাংশ ভূমি সংরক্ষিত বনাঞ্চল। এর মধ্যে আছে চুউবু-সাংগাকু ও হাকুসান জাতীয় উদ্যান, নোতো হান্তোও উপ-জাতীয় উদ্যান এবং ছয়টি প্রশাসনিক আঞ্চলিক উদ্যান।   পৌরসভা  ২০০০ এর দশকে তোয়্যামার অনেকগুলি পৌর অঞ্চলের পারস্পরিক সংযোজন হওয়ার ফলে এখন এখানে জাপানের সবচেয়ে কম সংখ্যক পৌরসভার অবস্থান। এগুলির মধ্যে আছে ১০ টি নগর, ২ টি জেলা, ৪ টি শহর ও একটি মাত্র গ্রাম। পূর্বোক্ত সংযোজনের আগে এই সংখ্যাগুলি ছিল যথাক্রমে ৯ টি নগর, ১৮ টি শহর ও ৮ টি গ্রাম।   অর্থনীতি  ২০১৪ এর হিসেব অনুযায়ী তোয়্যামা জাপানের মোট ধান উৎপাদনের ২.৫% উৎপাদন করত। তাতে পর্বতের খরস্রোতা নদী থেকে জলবিদ্যুৎ উৎপন্ন হয়। জাপান সাগরের উপকূল বরাবর অনেকগুলি মাছের ভেড়ি আছে। এখানকার ফার্মাসিউটিকাল শিল্প প্রধান কারিগরী শিল্পের স্থান অধিকার করে। এর পরেই আছে বৈদ্যুতীন যন্ত্র ও যন্ত্রাংশ; এই শ্রেণীর মধ্যে শিল্পে কাজে লাগানোর যোগ্য রোবট প্রভৃতিও পড়ে। এছাড়া অ্যালুমিনিয়াম, তামা প্রভৃতি দিয়ে ধাতব বস্তুনির্মাণ শিল্পও উল্লেখযোগ্য।  কান্‌সাই বিদ্যুৎশক্তি সংস্থার জন্য কুরোবে বাঁধ জলবিদ্যুৎ উৎপাদন করে। এটি কুরোবে নদীর উপর অবস্থিত।   জনপরিসংখ্যান  ২০০৮ এর ১লা ফেব্রুয়ারির হিসেব অনুযায়ী তোয়্যামা প্রশাসনিক অঞ্চলের জনসংখ্যা ছিল ১১,০৪,২৩৯ জন।   তথ্যসূত্র   বিষয়শ্রেণী:জাপানের প্রশাসনিক অঞ্চল বিষয়শ্রেণী:তোয়্যামা প্রশাসনিক অঞ্চল
থাম্ব|"থেমিস" এর মূর্তি গ্রিক পুরাণে থেমিস (Themis (/ˈθiːmɪs/; Ancient Greek: Θέμις)) ছিলেন বারোজন টাইটানদের একজন। তিনি ছিলেন স্বর্গীয় আইন-কানুন ও আদেশের টাইটান দেবী। থেমিসের প্রতীক হিসেবে ন্যায়বিচারের নিক্তি ব্যবহৃত হয়। থেমিসের সাথে দেবরাজ জিউসের মিলনে তিনজন নিয়তিদেবী ও তিনজন ঋতু ও সময়ের দেবীর জন্ম হয়। চোখ বাঁধা ও একহাতে নিক্তি এবং অন্যহাতে খড়গসহ থেমিসের প্রতিমূর্তি অনেক বিচারালায়ে ন্যায়বিচারের প্রতীক হিসেবে স্থাপিত আছে।Themis   তথ্যসূত্র   বিষয়শ্রেণী:গ্রিক পুরাণ বিষয়শ্রেণী:গ্রিক দেবী
অশ্বিনী ছিলেন একজন ভারতীয় অভিনেত্রী যিনি প্রাথমিকভাবে তেলুগু এবং তামিল চলচ্চিত্রে অভিনয়ের মাধ্যমে সুপরিচিত ছিলেন। তিনি ১৪ জুলাই ১৯৬৭ সালে ভারতের অন্ধ্রপ্রদেশ রাজ্যের নেল্লোরে জন্মগ্রহণ করেছিলেন। ১৯৭৯ থেকে ২০১২ এই দীর্ঘ সময়ের অবধিতে তিনি ১০০ -এর ও বেশি দক্ষিণ ভারতীয় ছবিতে অভিনয় করেছেন।   কর্মজীবন  তেলুগু ছবি ভক্ত ধ্রুব মার্কন্ডেয় -তে শিশুশিল্পী হিসেবে অভিনয় করে তার তেলুগু চলচ্চিত্র জগতে আত্মপ্রকাশ ঘটে। ছবিটি ১৯৮২ সালে মুক্তি পায়। ১৯৮৩ সালে মুক্তিপ্রাপ্ত তামিল সিনেমা আনন্দ কুম্মি ও ১৯৮৫ সালে মুক্তিপ্রাপ্ত মালয়ালম সিনেমা বোয়িং বোয়িং -এ তিনি সেল্ভি ও ইন্দুর চরিত্রে অভিনয় করেন। ১৯৮৫ সালে তার অভিনয় জীবনের প্রথমদিকের মুক্তিপ্রাপ্ত ছবিগুলি হল, কান্নারাম পোথি পোথি, আনাদিগা আদাদি, ভালে থামমুডু ও করপুরা দীপম।  তিনি তেলুগু, তামিল, কন্নড় এবং মালয়ালম সহ ১১০ টিরও বেশি ছবিতে অভিনয় করেছেন। বহু জনপ্রিয় তেলুগু তারকার বিপরীতে তাকে অভিনয় করতে দেখা গেছে, যেমন, বালাকৃষ্ণ -এর সাথে ভালে থামমুডু সিনেমায়, ভেঙ্কটেশ -এর সাথে কলিযুগা পান্ডাভুলু সিনেমায় এবং রাজেন্দ্র প্রসাদের সাথে স্টেশন মাস্টার সিনেমাতে তিনি অভিনয় করেছেন। অভিনেতা মোহন বাবুর সাথেও তিনি কিছু সিনেমায় অভিনয় করেছেন।  তার অভিনীত কিছু উল্লেখনীয় সিনেমা হল, নিরামুল্লা রভুকাল, ত্রিমুর্টুলু, ভানুমথি গারি মোগুডু, আমেরিকা আববায়ী, কলিযুগ পান্ডাভুলু, চুপলু কালিসিনা শুভভেলা, বিভা ভোজনম্বু, কোডুকু দিদ্দিনা কাপুরম, চ্যালেঞ্জ গোপালকৃষ্ণ ইত্যাদি।   মৃত্যু  তিনি ২৩ সেপ্টেম্বর ২০১২-এ চেন্নাইয়ের শ্রী রামচন্দ্র হাসপাতালে মারা যান। তার লিভার সংক্রান্ত অসুস্থতা ছিল বলে জানা গেছে।  আর. পার্থীপান অশ্বিনীর পরিবারকে তার মৃতদেহ একটি অ্যাম্বুলেন্সে করে অন্ধ্রে নিয়ে যেতে সাহায্য করেছিল। অশ্বিনীর ছেলে কার্তিকের লেখাপড়ার খরচও তিনি বহন করেন।   তথ্যসূত্র   বিষয়শ্রেণী:১৯৬৭-এ জন্ম বিষয়শ্রেণী:২০১২-এ মৃত্যু বিষয়শ্রেণী:ভারতীয় অভিনেত্রী বিষয়শ্রেণী:তামিল অভিনেত্রী বিষয়শ্রেণী:তেলুগু অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:চেন্নাইয়ের অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তেলুগু ব্যক্তি বিষয়শ্রেণী:নেল্লোর জেলার ব্যক্তি
রিয়ার অ্যাডমিরাল আশরাফুল হক চৌধুরী এনবিপি, ওএসপি, বিসিজিএম, এনডিইউ, এএফডব্লিউসি, পিএসসি বাংলাদেশ নৌবাহিনীর একজন কর্মকর্তা। তিনি বাংলাদেশ কোস্ট গার্ডের ১৩তম মহাপরিচালক ছিলেন। ২০২৪ সালের সেপ্টেম্বর মাসে তিনি বাংলাদেশ মেরিটাইম বিশ্ববিদ্যালয়ের উপাচার্য নিযুক্ত হন।   কর্মজীবন  আশরাফুল হক চৌধুরী ১৯৮৮ সালের ১ জানুয়ারি বাংলাদেশ নৌবাহিনীতে নির্বাহী শাখায় কমিশনপ্রাপ্ত হন। তিনি বিশ্বের বিভিন্ন দেশ থেকে প্রশিক্ষণ কোর্স সম্পন্ন করেছেন। তিনি আন্তঃবাহিনীর বিভিন্ন সংস্থায় দায়িত্ব পালন করেন এবং উচ্চপর্যায়ের প্রতিনিধি দলের বিদেশ সফরে বাংলাদেশ নৌবাহিনীর প্রতিনিধিত্ব করেন। জাতিসংঘ শান্তিরক্ষা মিশনের পর্যবেক্ষক হিসেবে তিনি সুদানে দায়িত্ব পালন করেছেন।  আশরাফুল হক ২০২১ সালের ৭ ফেব্রুয়ারি রিয়ার অ্যাডমিরাল পদে উন্নীত হন। তিনি খুলনা নৌ অঞ্চলের কমান্ডার ও বাংলাদেশ কোস্ট গার্ডের ১৩তম মহাপরিচালক হিসেবে দায়িত্ব পালন করেন। তিনি বাংলাদেশ মেরিটাইম বিশ্ববিদ্যালয়ের সিনেট সদস্য ছিলেন। ২০২৪ সালের ২ সেপ্টেম্বর তিনি বিশ্ববিদ্যালয়টির উপাচার্য নিযুক্ত হন এবং ৯ সেপ্টেম্বর আনুষ্ঠানিকভাবে দায়িত্ব গ্রহণ করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী অ্যাডমিরাল বিষয়শ্রেণী:বাংলাদেশ মেরিটাইম বিশ্ববিদ্যালয়ের উপাচার্য
রানী কালিন্দী (? -১৮৭৩ সিই) চাকমা সার্কেলের ৪৬ তম শাসক ছিলেন। তিনি  চাকমা জনগণের একমাত্র মহিলা শাসক ছিলেন।  তিনি বর্তমান বাংলাদেশের পার্বত্য চট্টগ্রাম অঞ্চলের রাঙ্গামাটি-খাগড়াছড়ি মহাসড়কের নিকটবর্তী কুদুকছড়ি গ্রামে জন্মগ্রহণ করেছিলেন এবং "গুজং বুজযে" নামে পরিচিত এক সাধারণের কন্যা ছিলেন যার আক্ষরিক অর্থ চাকমা ভাষা থেকে অনুবাদ করা "বাঁকানো বৃদ্ধ"।  তাকে বিয়ে করেছিলেন রাজা ধরম বক্স খান ।  তাঁর মৃত্যুর পরে তিনি প্রতিদ্বন্দ্বী রাণীদের সাথে সংক্ষিপ্ত ক্ষমতার লড়াইয়ের পরে রাজকীয় রানি হয়েছিলেন এবং পার্বত্য চট্টগ্রাম জেলার ব্রিটিশ সুপার ক্যাপ্টেন টমাস হারবার্ট লেভিনের সহায়তায় এস্টেট ম্যানেজার শুক্লাল দেওয়ান নামে পরিচিত ছিলেন।   কৃতিত্ব অর্জন  তিনি মায়ানমার থেকে সন্ন্যাসীদের আমন্ত্রণ জানিয়ে রাজ্যটিতে  প্রাতিষ্ঠানিকভাবে থেরবাদ বৌদ্ধ ধর্মকে  পৃষ্ঠপোষকতা করেছিলেন।  তাঁর সময়ে রাজবাড়িটি চট্টগ্রাম জেলার রাঙ্গুনিয়ার রাজনগরে ছিল।  শত শত বৌদ্ধ মন্দিরের পাশাপাশি তিনি তাঁর অ-বৌদ্ধ প্রজাদের জন্য গীর্জা, মসজিদ এবং হিন্দু মন্দিরও তৈরি করেছিলেন, যার ফলে চাকমাবিহীন জনগোষ্ঠীর কাছ থেকে চাকমা রাজের প্রতি আনুগত্য ও সমর্থন তৈরি হয়েছিল।   মরণ  ১৮৭৩  সালে তাঁর পদ-নাতি হরিশ চন্দ্রকে তার জায়গায় পরবর্তী চাকমা রাজা হিসাবে রেখে তিনি মারা যান।   তথ্যসূত্র             বিষয়শ্রেণী:চাকমা রাজপরিবার বিষয়শ্রেণী:চাকমা ব্যক্তি বিষয়শ্রেণী:বাংলাদেশী বৌদ্ধ বিষয়শ্রেণী:বৌদ্ধ রাজশাসক বিষয়শ্রেণী:১৮৭৩-এ মৃত্যু
চৌ চিন চৌ বাংলাদেশের রাজধানী ঢাকার প্রথম চাইনিজ রেস্টুরেন্ট। এটি ষাটের দশকে গুলিস্তান সিনেমা হল বিল্ডিংয়ে স্থাপিত হয়।   প্রতিষ্ঠার ইতিহাস ঢাকায় চাইনিজ আলিয়েনের পরিবার ১৯৫৭ সালে ক্যাফে চায়না নামে একটি রেস্টুরেন্ট দেয়। অনেকের মতে, এটাই চায়নিজদের দ্বারা পরিচালিত ঢাকার প্রথম রেস্টুরেন্ট। তবে ঢাকা বিশ্ববিদ্যালয়ের শিক্ষক ড. রমজুল হক, সঙ্গীত শিল্পী মালা খুররম, নাট্যব্যক্তিত্ব আলী যাকে ও ঢাকার শেষ সর্দার মাদার বক্সের সন্তান আজীম বক্সের মতে, ঢাকার প্রথম চাইনিজ রেস্টুরেন্ট চৌ চিন চৌ।  তথ্যসূত্র  বিষয়শ্রেণী:ঢাকা বিষয়শ্রেণী:১৯৫৭-এ প্রতিষ্ঠিত
অধ্যাপক জুলেখা হক (বিবাহ-পূর্ব নামঃ জুলেখা হাবিব; ১৯৩৭ - ২০১৪) হলেন একজন বাংলাদেশী অধ্যাপক ও সাহিত্যিক। তিনি বিভিন্ন শিক্ষা প্রতিষ্ঠানে অধ্যাপনা করার পাশাপাশি ভাষা আন্দোলনে সরাসরি যুক্ত ছিলেন। গবেষণায় অনন্য অবদানের জন্য ২০১৮ সালে তিনি একুশে পদক লাভ করেন।   জন্ম ও পারিবারিক পরিচিতি  জুলেখা ১৯৩৭ সালে (মতান্তরেঃ ১৯৩৮ সালে) তদাননীত ব্রিটিশ ভারতের কোলকাতায় জন্মগ্রহণ করেন। তার পিতার নাম আবু বরকত মুহাম্মদ হাবিবুল্লাহ্ এবং মাতা লুত্‌ফুন্নেসা হাবিবুল্লাহ। তার পিতা ছিলেন ঢাকা বিশ্ববিদ্যালয়ের শিক্ষক। অধ্যাপক এনামুল হক তার স্বামী।   শিক্ষাজীবন  জুলেখা ঢাকার হাটখোলার সরকারি কামরুন্নেসা স্কুলের ছাত্রী ছিলেন।   কর্মজীবন  জুলেখা হক ইডেন কলেজের ইতিহাস বিভাগের অধ্যাপক ছিলেন।   গবেষণা  ও প্রকাশনা  জুলেখা হকের বেশ কিছু গবেষণা গ্রন্থ রয়েছে; এর মধ্যে উল্লেখযোগ্য কিছু হলোঃ  Gahana. Jewellery of Bangladesh.  Terracottas of Bengal: An Analytical Study  The Jewels of India   পুরস্কার ও সম্মননা  তিনি গবেষণায় অনন্য অবদানের স্বীকৃতি স্বরূপ ২০১৮ সালে একুশে পদক লাভ করেন।   তথ্যসূত্র   বিষয়শ্রেণী:১৯৩৭-এ জন্ম বিষয়শ্রেণী:২০১৪-এ মৃত্যু বিষয়শ্রেণী:গবেষণায় একুশে পদক বিজয়ী বিষয়শ্রেণী:বাংলা ভাষা আন্দোলনের সক্রিয় নারী কর্মী বিষয়শ্রেণী:বাংলাদেশী নারী শিক্ষায়তনিক ব্যক্তি বিষয়শ্রেণী:বাংলাদেশী নারী পণ্ডিত বিষয়শ্রেণী:একুশে পদক বিজয়ী
থাম্ব| ১৯০৫ সালে বা তার আগে জন হজ জন হজ (২৯ অক্টোবর ১৮৫৫ - ১০ আগস্ট ১৯৩৭) ছিলেন একজন লেবার পার্টি এবং পরে যুক্তরাজ্যের কোয়ালিশন লেবার রাজনীতিবিদ। তিনি ছিলেন যুক্তরাজ্যের প্রথম শ্রমমন্ত্রী এবং দ্বিতীয় পেনশন মন্ত্রী।  হজ অ্যাসোসিয়েটেড সোসাইটি অফ মিলমেন গঠনে সহায়তা করেছিলেন, এর সদস্যরা নির্বাচন করতে পারার আগে এক বছর ধরে এর সচিব এবং কোষাধ্যক্ষ হিসাবে কাজ করেছিলেন।Arthur Marsh and Victoria Ryan, Historical Directory of Trade Unions, vol.2, pp.271-272   তথ্যসূত্র    বহিঃসংযোগ      John Hodge বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:শ্রমিক দল (যুক্তরাজ্য) এর চেয়ারম্যান বিষয়শ্রেণী:যুক্তরাজ্যের সংসদ সদস্য ১৯২২-১৯২৩ বিষয়শ্রেণী:যুক্তরাজ্যের সংসদ সদস্য ১৯১৮-১৯২২ বিষয়শ্রেণী:যুক্তরাজ্যের সংসদ সদস্য ১৯১০-১৯১৮ বিষয়শ্রেণী:যুক্তরাজ্যের সংসদ সদস্য ১৯১০ বিষয়শ্রেণী:যুক্তরাজ্যের সংসদ সদস্য ১৯০৬-১৯১০ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:১৯৩৭-এ মৃত্যু বিষয়শ্রেণী:১৮৫৫-এ জন্ম
থাম্ব|আন্তর্জাতিক শান্তি ব্যুরো লোগো আন্তর্জাতিক শান্তি ব্যুরো (IPB) (), পৃথিবীর সবচেয়ে পুরাতন আন্তর্জাতিক শান্তি সংঘ যেটি ১৮৯১ সালে প্রতিষ্ঠিত হয়েছে।  এই প্রতিষ্ঠানটি ১৯১০ সালে "বিভিন্ন দেশের শান্তি সংস্থাগুলোর মধ্যে একটি মধ্যাস্থতাকারী হিসেবে [কর্মকাণ্ডের জন্য]" শান্তিতে নোবেল পুরস্কার লাভ করে। ১৯১৩ সালে এর 'প্রধান' হিসেবে কার্যকর অবদান রাখার জন্য অঁরি লা ফোঁতেন-ও শান্তিতে নোবেল পুরস্কার লাভ করেন। ২০১২ সাল পর্যন্ত, বিভিন্ন ক্ষেত্রে নোবেল পুরস্কার বিজয়ী আরো এগারো জন ব্যক্তিও এই প্রতিষ্ঠানের সদস্য হিসিবে অন্তর্ভুক্ত ছিলেন - note that Linus Pauling's prize was for chemistry.।   সভাপতি   Ernst Wolf: ১৯৬৩-১৯৭৪  Seán MacBride: ১৯৭৪-১৯৮৫  Bruce Kent: ১৯৮৫-১৯৯২  Maj Britt Theorin: ১৯৯২-২০০০  Cora Weiss: ২০০০-২০০৬  Tomas Magnusson: ২০০৬-বর্তমান   আরও দেখুন   ফ্রেদ্রিক বায়ার  এলি দ্যুকোমাঁ  শার্ল-আলবের গোবা  অঁরি লা ফোঁতেন  যুদ্ধবিরোধী সংস্থা  শান্তিকর্মীদের তালিকা   তথ্যসূত্র   Gobat, Albert, Développement du Bureau international permanent de la paix. Bern, 1910.  Herz, Ulrich, The International Peace Bureau: History, Aims, Activities. Geneva, 1969.  From Nobel Lectures, Peace 1901-1925, Editor Frederick W. Haberman, Elsevier Publishing Company, Amsterdam, 1972.   বহিঃসংযোগ   ওয়েব লিঙ্ক  বিষয়শ্রেণী:১৮৯১-এ প্রতিষ্ঠিত বিষয়শ্রেণী:১৮৯১-এ প্রতিষ্ঠিত সংগঠন বিষয়শ্রেণী:নোবেল শান্তি পুরস্কার বিজয়ী সংস্থা বিষয়শ্রেণী:শান্তি সংগঠন বিষয়শ্রেণী:সুইজারল্যান্ডীয় নোবেল বিজয়ী
ডেম জুলিয়া ম্যারি ওয়াল্টার্স, ডিবিই (; ২২ ফেব্রুয়ারি ১৯৫০) হলেন একজন ইংরেজ অভিনেত্রী ও লেখিকা। তিনি চারটি বাফটা টিভি পুরস্কার, দুটি বাফটা চলচ্চিত্র পুরস্কার, একটি বাফটা ফেলোশিপ ও একটি গোল্ডেন গ্লোব পুরস্কার অর্জন করেছেন। তিনি দুইবার একাডেমি পুরস্কারের মনোনয়ন লাভ করেছেন, প্রথমটি শ্রেষ্ঠ অভিনেত্রী বিভাগে এবং দ্বিতীয়টি শ্রেষ্ঠ পার্শ্ব অভিনেত্রী বিভাগে।  ওয়াল্টার্স ১৯৮৩ সালে এডুকেটিং রিটা চলচ্চিত্র নাম ভূমিকায় অভিনয় করে আন্তর্জাতিক অঙ্গনে পরিচিতি লাভ করেন। তিনি এই চরিত্রে ওয়েস্ট এন্ডের মঞ্চনাটকে প্রথম অভিনয় করেছিলেন এবং চলচ্চিত্রে তার কাজের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কার ও সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন। তিনি বিলি ইলিয়ট (২০০০) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন।  টেলিভিশনে তিনি ভিক্টোরিয়া উডের সাথে যৌথভাবে কয়েকটি টেলিভিশন অনুষ্ঠানে কাজ করেন, তন্মধ্যে রয়েছে উড অ্যান্ড ওয়াল্টার্স (১৯৮১), ভিক্টোরিয়া উড অ্যাজ সিন অন টিভি (১৯৮৫-৮৭), প্যাট অ্যান্ড মার্গারেট (১৯৯৪), এবং ডিনারলেডিজ (১৯৯৮-২০০০)। তিনি মাই বিউটিফুল সন (২০০১), মার্ডার (২০০২), দ্য ক্যান্টারবারি টেলস্‌ (২০০৩), এবং মো (২০১০)-এ অভিনয় করে চারবার  বাফটা টিভি পুরস্কার অর্জন করেছেন। তিনি ২০০৯ সালে আ শর্ট স্টে ইন সুইজারল্যান্ড টিভি চলচ্চিত্রে অভিনয় করে শ্রেষ্ঠ অভিনেত্রী বিভাগে একটি আন্তর্জাতিক এমি অর্জন করেন। মঞ্চে তিনি ২০০১ সালে অল মাই সন্স নাটকে অভিনয় করে শ্রেষ্ঠ অভিনেত্রী বিভাগে লরন্স অলিভিয়ে পুরস্কার অর্জন করেন।  তথ্যসূত্র  বহিঃসংযোগ       বিষয়শ্রেণী:১৯৫০-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ইংরেজ অভিনেত্রী বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:২১শ শতাব্দীর ইংরেজ লেখিকা বিষয়শ্রেণী:আইরিশ বংশোদ্ভূত ইংরেজ ব্যক্তি বিষয়শ্রেণী:ইংরেজ কণ্ঠাভিনেত্রী বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ইংরেজ টেলিভিশন অভিনেত্রী বিষয়শ্রেণী:ইংরেজ মঞ্চ অভিনেত্রী বিষয়শ্রেণী:ইংরেজ শেকসপিয়রীয় অভিনেত্রী বিষয়শ্রেণী:বার্মিংহামের অভিনেত্রী বিষয়শ্রেণী:রয়্যাল শেকসপিয়র কোম্পানির সদস্য বিষয়শ্রেণী:ডেম কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:ব্রিটিশ ডেমহুড প্রাপ্ত অভিনেত্রী বিষয়শ্রেণী:আন্তর্জাতিক এমি পুরস্কার বিজয়ী বিষয়শ্রেণী:এম্পায়ার পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী বিষয়শ্রেণী:শ্রেষ্ঠ অভিনেত্রী বিভাগে বাফটা পুরস্কার বিজয়ী বিষয়শ্রেণী:শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী বিষয়শ্রেণী:শ্রেষ্ঠ অভিনেত্রী বিভাগে বাফটা টিভি পুরস্কার বিজয়ী বিষয়শ্রেণী:বাফটা ফেলো বিষয়শ্রেণী:লরন্স অলিভিয়ে পুরস্কার বিজয়ী বিষয়শ্রেণী:আইরিশ বংশোদ্ভূত অভিনেত্রী বিষয়শ্রেণী:এজবাস্টনের ব্যক্তি বিষয়শ্রেণী:অডিওবই পাঠক বিষয়শ্রেণী:ব্রিটিশ মঞ্চ অভিনেত্রী বিষয়শ্রেণী:ব্রিটিশ টেলিভিশন অভিনেত্রী বিষয়শ্রেণী:স্মেথউইকের ব্যক্তি বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বি� বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বি�
thumb|আবুল-ফজল দীন-ই-ইলাহির একজন শিষ্য আকবরকে আকবরনামা উপস্থাপনা, মুঘল ক্ষুদ্রকায় দীন-ই-ইলাহি, ( lit. "ঈশ্বরের ধর্ম")Din-i Ilahi - Britannica Online Encyclopedia উচ্চারনভেদে দ্বীন-ই-ইলাহী ১৫৮২ সালে মুঘল বাদশাহ আকবর প্রবর্তিত একটি ধর্ম। তিনি ধর্মীয় বিষয়ে গবেষণার জন্য ১৫৭৫ খ্রী আকবর ফতেপুর সিক্রিতে একটা উপাসনা ঘর তৈরী করেন। যা 'ধর্ম সভা' নামে পরিচিত। সেখানে তিনি বিভিন্ন ধর্মের পণ্ডিতদের কথা শুনতেন। অবশেষে সকল ধর্মের সারকথা নিয়ে তিনি নতুন একটি নিরপেক্ষ ধর্মমত প্রতিষ্ঠা করেন। এটিই 'দীন-ই-ইলাহি' (১৫৮২) নামে পরিচিত। যার পুরো অর্থ ঈশ্বরের (স্রষ্টা অর্থে) প্রতি বিশ্বাস।  মূল নীতিসমূহ দীন-ই-ইলাহি আকবরের উদ্ভাবিত নতুন কোনো ধর্মমত নয়। ইবাদত খানার আলোচনা থেকে তিনি উপলব্ধি করেন সকল ধর্মই সত্য এবং এদের মূল উদ্দেশ্য মানুষের নৈতিক চরিত্র সুদৃঢ় করা। আকবরের সভাসদ আবুল ফজল দীন-ই-ইলাহি কথাটির পরিবর্তে তৌহিদ-ই-ইলাহি  কথাটি ব্যবহার করেছেন। যার অর্থ ঐশ্বরিক একেশ্বরবাদ।https://g.co/kgs/twL9zQS এই ধর্মভাবনার মূল নীতিগুলি ছিল খুবই সরল এবং অনাড়ম্বর।  মূলত এই ধর্ম গ্রহণের কোন বাধ্যবাধকতা ছিলনা। প্রত্যেক রবিবার (তার ও তার পিতার জন্মবারে) তিনি সকলকে এই ধর্মে দীক্ষিত করতেন। এই ধর্মমত অনুসারে সকল অনুগামীরা তার প্রতি অনুগত থাকবে, এবং সবকিছু কুরবান দেওয়ার জন্য প্রস্তুত থাকবে। আরো বলা হয়, এই ধর্ম অনুসারে আকবর ঈশ্বরের ইচ্ছায় শাসন করছেন, এবং প্রজাদের প্রতি তিনি পিতৃসুলভ।  দীন-ই-ইলাহির শিষ্য উল্লেখ্য, আকবরের এই সমন্বয়বাদী ধর্মমতের প্রাথমিক গ্রহণকারীরা ছিলেন তাঁরই সভাসদ। যদিও এই ধর্মমত খুব একটা প্রচলিত হয়নি। এটি আকবরের দরবারের মধ্যেই সীমাবদ্ধ ছিল। দীন-ই-এলাহির প্রাথমিক শিষ্যরা হলেন:  বীরবল  যুবরাজ সেলিম  আবুল ফজল ইবন মুবারক  যুবরাজ মুরাদ  কাশিম খান  আজম খান  শেখ মুবারাক  আবদুস সামাদ  মোল্লা শেখ মোহাম্মদ শাহাদাত  সুফি আহমেদ  মির শরিফ আমল  সুলতান খাজা  মির্জা সদর-উদ-দিন  তাকি সুস্তার  শেখজাদা গোসলা বেনারসি  সদর জাহান  সদর জাহানের প্রথম ছেলে  সদর জাহানের দ্বিতীয় ছেলে  শেখ ফয়েজি  জাফর বেগ সমালোচনা আকবরের দীন ই ইলাহি তাঁর ধর্মভাবনার একটি গুরুত্বপূর্ণ নিদর্শন। আধুনিক ঐতিহাসিক এবং গবেষকেরা সমালোচনামূলক দৃষ্টিভঙ্গিতে একে ব্যাখ্যা করেন। তাঁদের মতে এটি আকবরের রাজনৈতিক সুবিধাবাদের একটি অঙ্গ ছিল। অধ্যাপক সতীশ চন্দ্রের মতে, দীন ই ইলাহির মূল উদ্দেশ্য ছিল সভাসদ এবং প্রজাদের আনুগত্য এবং বিশ্বাস আদায় করা। তিনি আবুল ফজলের বর্ণনা আলোচনা করে জানিয়েছেন, আকবর প্রত্যহ সাধারণ মানুষদের আনা জলের পেয়ালায় ফুঁ দিতেন, এর ফলে তাঁরা মনে করত সম্রাট যখন জল ফুঁ দিয়েছেন তখন অবশ্যই তাদের রোগ ভালো হয়ে যাবে।সতীশ চন্দ্র, মধ্যযুগের ভারত ২য় খন্ড, ISBN 978-81-930500-3-3, পৃষ্ঠা- ২১১ ঐতিহাসিক ভিনসেন্ট স্মিথ বলেন, দীন ই ইলাহি ছিল আকবরের মূর্খামির পরিচায়ক। এটি অস্বীকার করার কোনো স্থান নেই যে, বহু স্বার্থান্বেষী লোকজন নিজের সুবিধার জন্য এতে যোগদান করেন, তবুও বলা যায় আকবর পরিকল্পিতভাবে তাঁর সিংহাসনের চারিপাশে অনুগত আমলাদের একটি সুরক্ষা বলয় তৈরি করতে পেরেছিলেন।অনিরুদ্ধ রায়, মুঘল সাম্রাজ্যের উত্থান-পতনের ইতিহাস, প্রথম খণ্ড, আইএসবিএন: 81-89846-17-5, পৃষ্ঠা ১৩১  আরোও দেখুন  দারা শিকোহ  তথ্যসূত্র  বিষয়শ্রেণী:আকবর বিষয়শ্রেণী:মুঘল সাম্রাজ্য বিষয়শ্রেণী:ভারতে ধর্মের ইতিহাস বিষয়শ্রেণী:মধ্যযুগীয় ভারত বিষয়শ্রেণী:ধর্মীয় বহুত্ববাদ বিষয়শ্রেণী:সার্বজনীনতাবাদ বিষয়শ্রেণী:ভারতীয় সংস্কৃতি বিষয়শ্রেণী:ভারতে ধর্ম বিষয়শ্রেণী:ভারতে ইসলামের ইতিহাস
বোকাইনগর ইউনিয়ন বাংলাদেশের ময়মনসিংহ জেলার গৌরীপুর উপজেলার অন্তর্গত একটি ইউনিয়ন।   অবস্থান ও সীমানা  উত্তরে অচিন্তপুর ইউনিয়ন ও গৌরীপুর ইউনিয়ন। উত্তর-পূর্ব কোণ ও পূর্বে ডালিয়া বিল । দক্ষিণে ঈশ্বরগঞ্জ পৌরসভা । পশ্চিমে রামগোপালপুর ইউনিয়ন   ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান   নিজাম উদ্দিন আউলিয়ার দরগাহ  ডালিয়া বিল   উল্লেখযোগ্য ব্যক্তিত্ব   আফম আহসানউদ্দিন চৌধুরী (১৯১৫ - ৩০ আগস্ট ২০০১) - বাংলাদেশের সাবেক রাষ্ট্রপতি  আব্দুর রহিম (সাংবাদিক) জনতার খবর।  জনপ্রতিনিধি  বর্তমান চেয়ারম্যান- শেখ মুক্তাদির শাহিন  |+প্রাক্তন চেয়ারম্যানগণের তালিকা !ক্রমিক !নাম !মেয়াদ |- |০১ | | |- |০২ | | |- |০৩ | | |- |০৪ | | |- |০৫ | | |- |০৬ | | |- |০৭ | | |}   আরও দেখুন   ময়মনসিংহ বিভাগ  ময়মনসিংহ জেলা   তথ্যসূত্র   বিষয়শ্রেণী:গৌরীপুর উপজেলার ইউনিয়ন
thumb|upright|একটি প্রাচীর সূর্যঘড়ি thumb|ঢাকার বলধা গার্ডেনের সূর্যঘড়ি সূর্যঘড়ি (ইংরেজি ভাষায়: Sundial) এমন একটি কৌশল যা সূর্যের অবস্থান নির্ণয়ের মাধ্যমে সময় নির্ধারণ করে। সাধারণ নকশার সূর্যঘড়ি যেমন অনুভূমিক সূর্যঘড়িতে সময়-নির্ণায়ক শৈলী হিসেবে প্রায়ই ধারালো প্রান্তবিশিষ্ট একটি চিকন রড থাকে। সূর্যের আলোয় সূর্যঘড়ির পৃষ্ঠতলের ঘণ্টা-নির্দেশক রেখাগুলোতে সময়-নির্ণায়ক শৈলীর ছায়া পড়ে। সময় গড়ানোর সাথে সাথে সূর্য যখন আকাশ বরাবর পশ্চিম দিকে সরতে থাকে, সময় নির্দেশক শৈলীর ছায়া-প্রান্তটিও তার সাথে সাথে বিভিন্ন ঘণ্টারেখায় অবস্থান করতে থাকে। সঠিক সময় নিরূপণের জন্য, সূর্যঘড়িকে অবশ্যই পৃথিবীর আবর্তনের অক্ষের সাথে সামঞ্জস্যপূর্ণ হতে হবে। অধিকাংশ ডিজাইনেই, সময়-নির্ণায়ক শৈলীকে অবশ্যই স্বর্গীয় উত্তরমুখী (স্বর্গীয় উত্তর মেরু বলতে নক্ষত্রের হিসাবে উত্তর বোঝায়, স্বর্গীয় উত্তর আর চৌম্বকীয় উত্তর এক নয়) হতে হয়। তাই, সময়-নির্ণায়ক শৈলীর অনুভূমিক কোণ সূর্যঘড়ির ভৌগোলিক অক্ষাংশের সমান হওয়া আবশ্যক।  সাধারণ সস্তা কিন্তু দৃষ্টিনন্দন সূর্যঘড়িতে ঘণ্টা-কোণগুলো পুরোপুরি সঠিক থাকে না, তাই এদের সাহায্যে একেবারে নিখুঁত সময় নির্ণয় করা সম্ভবপর হয় না।   তথ্যসূত্র    বহিঃসংযোগ    Understanding sundials through map projections  The Ancient Vedic Sun Dial   Analemmatic Sundial at Tanglewood  Asociación Amigos de los Relojes de Sol (AARS) - Spanish Sundial Society  British Sundial Society  Coordinamento Gnomonico Italiano (CGI) - Italian Sundial Society  Derbyshire Sundials - Sundial Calculators  North American Sundial Society  Register of Scottish Sundials  Societat Catalana de Gnomònica - Catalonian Sundial Society  De Zonnewijzerkring - Dutch Sundial Society (in English)  Zonnewijzerkring Vlaanderen  - Flemish Sundial Society    বিষয়শ্রেণী:ঘড়ি বিষয়শ্রেণী:ঘড়িনির্মাণবিদ্যা বিষয়শ্রেণী:বাগান বৈশিষ্ট্য বিষয়শ্রেণী:স্থাপত্য উপাদান বিষয়শ্রেণী:বাগান অলঙ্কার বিষয়শ্রেণী:বহিরঙ্গন ভাস্কর্য বিষয়শ্রেণী:প্রাচীন উদ্ভাবন বিষয়শ্রেণী:মিশরীয় উদ্ভাবন
জার্নাল অব নিউরোইমিউন ফার্মাকোলজি একটি ত্রৈমাসিক সহকর্মী-পর্যালোচিত বৈজ্ঞানিক জার্নাল যা ইমিউনোলজি, ফার্মাকোলজি ও স্নায়ুবিজ্ঞানের আন্তঃসম্পর্কীয় গবেষণা প্রকাশ করে। জার্নালটি মাঝেমধ্যে বিশেষ বিষয়ভিত্তিক সংখ্যা প্রকাশ করে। এটি ২০০৬ সালে প্রতিষ্ঠিত হয় এবং স্প্রিঙ্গার সায়েন্স+বিজনেস মিডিয়া কর্তৃক প্রকাশিত হয়।  সারসংক্ষেপণ ও সূচীকরণ   জার্নালটি নিম্নলিখিত সূচকে অন্তর্ভুক্ত:    জার্নাল সাইটেশন রিপোর্টস-এর তথ্য অনুযায়ী, ২০২১ সালে জার্নালটির ইমপ্যাক্ট ফ্যাক্টর ছিল ৭.২৮৫।  তথ্যসূত্র    বহিঃসংযোগ    বিষয়শ্রেণী:ইমিউনোলজি জার্নাল বিষয়শ্রেণী:স্নায়ুবিজ্ঞান জার্নাল বিষয়শ্রেণী:ফার্মাকোলজি জার্নাল বিষয়শ্রেণী:ইংরেজি-ভাষী জার্নাল বিষয়শ্রেণী:২০০৬ সালে প্রতিষ্ঠিত শিক্ষাগত জার্নাল বিষয়শ্রেণী:ত্রৈমাসিক জার্নাল বিষয়শ্রেণী:স্প্রিঙ্গার সায়েন্স+বিজনেস মিডিয়ার শিক্ষাগত জার্নাল